wickkiey/tamil-wikipedia-chunked huggingface dataset:
# ஆன்னி ஜம்ப் கெனான்

## கல்வி

இப்போது உவெசுலிக் கல்லூரி என்று அழைக்கப்படும் வில்மிங்டன் கருத்தரங்கக் கல்விக்கழகத்தில், கெனான் ஒரு சிறந்த மாணவராகப் பயின்றார். குறிப்பாக்க் கணிதத்தில் நல்ல வல்லமை பெற்றிருந்தார். அவர் 1880இல் மசாச்சூசட்டில் உள்ள வெல்லெசுலிக் கல்லூரியின் பள்ளிக்கு அனுப்பிவைக்கப்பட்டார். இது அமெரிக்காவிலேயே பெண்கள் பயிலும் மிகச் சிறந்த பள்ளியாகும். இங்கு இவர் இயற்பியலும் வானியலும் கற்றார்.  
இவர் அப்போது அமெரிக்கவில் உள்ள மிகச் சில இயற்பியலாளருள் ஒருவரான சாரா பிரான்சிசு வைட்டிங் என்பவரிடம் கல்வி கற்றார். வெல்லெசுலிக் கல்லூரியில் முதல் மாணவியரானார். இவர் 1884இல் இயற்பியலில் பட்டம் பெற்றார். பிறகு பத்தாண்டுகளுக்கு வீட்டில் வந்து தங்கியிருந்தார்.  
விரைவில் அவர் செங்காய்ச்சல் கண்டு முழு காதுகேளாமையுற்றார். இராட்கிளிஃப் ஆர்வார்டுக் கல்லூரிக்கருகே அமைக்கப்பட்டிருந்தது. ஆர்வார்டுக் கல்லூரிப் பேராசிரியர்கள் அங்கே இராட்கிளிஃப் பெண்களுக்கு அவர்களது விரிவுரைகளை மீண்டும் ஆற்றினர். இதனால் அவர் ஆர்வார்டு கல்லூரி வான்காணகத்தை அணுகுதல் எளிதாகியது. மேலும் 1896இல் எட்வார்டு சி. பிக்கெரிங் அந்த வான்காணகத்தில் கெனானைத் தன் உதவியாளராக அமர்த்திக்கொண்டார். கெனான் 1907 அளவில் தன் படிப்பை முடித்து வெல்லெசுலியில் முதுகலைப் பட்டம் பெற்றார்.]]  
கெனான் 1896இல் "பிக்கெரிங்கின் பெண்" உறுப்பினர் ஆனார். இது வானில் உள்ள ஒளிப்படப் பருமை எண் 9 கொண்ட ஒவ்வொரு விண்மீனையும் படம்பிடித்து வரைந்து என்றி டிரேப்பர் அட்டவணையை நிரப்பி முடிக்க, ஆர்வார்டு வான்காணக இயக்குநரான எட்வார்டு சி. பிக்கெரிங் அமர்த்தும் பெண்பாலாருக்கான பணியாகும்.  
மருத்துவரும் பயில்நிலை வானியலாளருமான என்றி டிரேப்பர் எனும் செல்வந்தரின் விதவை மனைவி இந்த வேலைக்கான நிதியை ஒதுக்கி இப்பணியை ஏற்பாடு செய்துள்ளார். இங்கு ஆய்வகத்தில் ஆண்கள் தொலைநோக்கியை இயக்கிப் படமெடுக்க, பெண்கள் அத்தகவல்களை ஆய்வு செய்து வானியல் கணக்கீடுகளைச் செய்வர். மேலும் பகலில் அவற்றை அட்டவணைப்படுத்துவர்.  
கெனானின் உறுதிப்பாடும் கடுமையான உழைப்பும் பெரும்பயனைத் தந்தன. அவர் வேறு எவருமே தம் வாழ்நளில் செய்திராத அளவுக்கு அதாவது 500,000 விண்மீன்களை வகைப்படுத்தினார். மேலும் அவர் 300 மாறுபடும் விண்மீன்களையும் ஐந்து வளிம ஒண்முகில்களையும், ஒரு கதிர்நிரல் இரும விண்மீனையும் கண்டுபிடித்தார். மேலும் 200,000 மேற்கோள்கள் அடங்கிய நூல்தொகை ஒன்றையும் உருவாக்கினார். அவற்றின் கதிர்நிரல் அமைவைப் பார்த்தே மூன்று விண்மீன்களை ஒரு மணித்துளிக்குள் வகைப்படுத்திவிடுவாராம். உருப்பெருக்காடியைப் பயன்படுத்தினால் கண்ணால் பார்க்கும் பொலிவை விட 16 மடங்கு மங்கிய, அதாவது பொலிவெண் 9 அளவுக்கு மங்கிய, விண்மீன்களைக் கூட வல்லமையைப் பெற்றிருந்துள்ளார்.
# ஆன்னி ஜம்ப் கெனான்

## பிந்தைய வாழ்வும் இறப்பும்

ஆன்னி 1940இல் அவர் ஓய்வு பெறும்வரை வானியலில் 40 ஆண்டுகள் பணியாற்றினார். இக்காலத்தில் அறிவியல் சமுதாயத்தில் பெண்கள் ஆண்களுக்கு நிகராக ஏற்கப்படவும் முன்னேறவும் பெருமை பெறவும் பெரிதும் பாடுபட்டார். இவரது அமைதியான கடுமையான உழைப்பும் பண்பும் பாங்கும் அவரது வாழ்நாள் முழுவதும் உதவியதோடு வானியலில் பெண்கள் முன்னேறும் வழித்தடத்தையும் சமைத்தது.  
கெனான் 1941 ஏப்பிரல் 13இல் 77ஆம் அகவையில் மசாசூசட், கேம்பிரிட்ஜில் இயற்கை எய்தினார்.. வானியலில் சிறந்த பணிபுரியும் பெண்வானியலாளருக்கு அமெரிக்க வானியல் கழகம் ஒவ்வோராண்டும் ஆன்னி ஜம்ப் கெனான் வானியல் விருதை வழங்கி வருகிறது.
# ஆன்னி ஜம்ப் கெனான்

## விருதுகளும் தகைமைகளும்

- 1925, ஆக்சுபோர்டு பல்கலைக்கழகத்தில் தகைமை முனைவர் பட்டம் பெற்ற முதற்பெண்மணி
- 1935, ஒகுலேத்தோர்ப்பே பல்கலைக்கழகத்தில் தகைமை முனைவர் பட்டம் பெற்றார்
- 1929, தேசியப் பெண்கள் வாக்கினர் குழுவால் ’’ வாழும் பெண்டிர் பன்னிருவருள் மிகச் சிறந்த ஒருவர்’’ எனப் பட்டியலிடப்பட்டவர்.
- 1932, அறிவியல் ஆராய்ச்சியில் பெண்களுக்கு உதவும் கழகத்தில் இருந்து எல்லென் இரிச்சர்ட்சு பரிசைப் பெற்றார்.
- அமெரிக்க வானியற் கழகத்தின் அலுவலராகத் தேர்ந்தெடுக்கப்பட்ட முதல் பெண்மணி
- நிலாவில் உள்ள ஒரு குழிப்பள்ளம் கெனான் குழிப்பள்ளன் எனப்படுகிறது.
- குறுங்கோள் 1120 கெனானியா இவர் பெயரைத் தாங்கியுள்ளது.
- ஆணோ பெண்ணோ வேறு எவரையும் விட பேரளவில் கிட்ட்த்தட்ட, 3,00,000 விண்மீன்களை வகைப்படுத்தியதற்காக ’’வான்தொகைக் கணக்கெடுப்பவர்’’ எனச் செல்லப்பெயரிடப்பட்டுள்ளார்.
- இவரது பெயரில் ஒவ்வோராண்டும் 1934 முதல் ஆன்னி ஜம்ப் கெனான் வானியல் விருது வட அமெரிக்கப் பெண் வானியலாளர் ஒருவருக்கு வழங்கப்படுகிறது.
- இவர் பெயரால் தெலாவேர் பல்கலைக்கழகத்தின் உறைவிட முற்றமொன்று கெனான் முற்றம் எனப் பெயரிடப்பட்டுள்ளது.
- ஆர்வார்டு பெயரிட்ட வானொளிப்படக் காப்பாளர் இவரே.
- 1931, என்றி டிரேப்பர் பதக்கத்தைப் பெற்றார்.
- அரசு வானியற்கழக ஐரோப்பிய உறுப்பினர்.
- வெல்லெசுலிக் கல்லூரியின் பை பீட்ட கப்பா அமைப்பின் தகைமை உறுப்பினர்.
- 1929, அமெரிக்க அறிவியல் (Scientific American)]] இதழின் முதற்பக்கப் பெண்மணியாகப் பதிவானார்
- மரியா மிச்சல் கழகத்தின் பட்டய உறுப்பினர்
- டொனான்சிந்திலா வான்காணகம் அருகில் உள்ள மெக்சிகோ பியேபுலா டொனான்சிந்திலாவில் உள்ள ஒரு தெரு ’’பெண்மணி ஆன்னி ஜம்ப் கெனான்’’ தெரு என அழைக்கப்படுகிறது. இன்று இது தலைப்பெழுத்துகளால் INAOE எனப்படுகிறது.
- ஜூடி சிகாகோவின் *மதிய உணவுக் குழு]]* எனும் கலை நிறுவனப் பகுதியாகவுள்ள மரபுமுற்றப்பெண்டிர் பட்டியலில் ஒருவர்..
# ஆன்னி ஜம்ப் கெனான்

## நூல்தொகை

- Available in an "updated, corrected, and extended machine-readable version" at
- Online from Harvard University at ; abstracts link to GIF and பி.டி.எவ் formats.  
::*  
::*  
::*
::*  
::*  
::*  
::*  
::*  
::*  
-
-
-
-
-
-
-
-
-
-
# கோபால்ட்(II) குளோரேட்டு

கோபால்ட்(II) குளோரேட்டு (Cobalt(II) chlorate) என்பது Co(ClO<sub>3</sub>)<sub>2</sub> என்ற மூலக்கூற்று வாய்பாடு கொண்ட ஒரு வேதிச் சேர்மமாகும். கோபால்ட்(II) சல்பேட்டு மற்றும் பேரியம் குளோரேட்டு ஆகியவற்றுக்கு இடையிலான இரட்டை இடப்பெயர்ச்சி வினையின் மூலமாக கோபால்ட்(II) குளோரேட்டைத் தயாரிக்க முடியும்.  
எல்லா குளோரேட்டுகளையும் போல கோபால்ட்(II) குளோரேட்டும் ஒரு ஆக்சிசனேற்றியாகும்.
# மதனகோபால சுவாமி கோயில்

**மதனகோபால சுவாமி கோயில்** என்பது தமிழ்நாடு மாநிலத்தில் மதுரை நகரத்தின் மேல மாசி வீதி - தெற்கு மாசி வீதி சந்திப்பில், பெரியார் பேருந்து நிலையத்தின் அருகில் அமைந்துள்ள ஒரு பெருமாள் கோயில் ஆகும். இது கிருஷ்ணன் கோயில் ஆகும். மூலவர், மதனகோபால சுவாமி என்ற பெயருடன் கையில் புல்லாங்குழலுடன், சத்தியபாமா – ருக்மணி சமேதராக அருள் புரிகிறார். மதுரவல்லி தாயார் மற்றும் ஆண்டாள் சன்னதிகள் தனியாக உள்ளன. தல விருட்சம் வாழை மரம் ஆகும்..  
பிரித்தானியாவின் இந்தியப் பேரரசு காலத்தில், மதனகோபால சுவாமி கோயில் கற்றூண்களில் பல, அமெரிக்க ஐக்கிய நாட்டிற்கு எடுத்துச் செல்லப்பட்டு, அங்குள்ள பிலடெல்பியா காட்சிக்கூடத்தில் ஒரு மண்டபமாக அமைக்கப்பட்டுள்ளது.  
கூடலழகர் பெருமாள் கோயில் மற்றும் இம்மையிலும் நன்மை தருவார் கோயில் ஆகியவை மதனகோபால சுவாமி கோயிலுக்கு மிகமிக அருகில் அமைந்துள்ள இரு கோயில்களாகும்.
# மதனகோபால சுவாமி கோயில்

## பிற சன்னதிகள்

- நவநீதகிருஷ்ணன் சன்னதி
- சக்கரத்தாழ்வார் சன்னதி
# மதனகோபால சுவாமி கோயில்

## தலச்சிறப்பு

ஆண்டாளும் பெரியாழ்வாரும் ஒரு முறை திருவில்லிபுத்தூரிலிருந்து ஸ்ரீரங்கம் செல்லும் வழியில், மதனகோபால சுவாமியை வழிப்பட்டுச் சென்றதாக இக்கோயில் தல புராணம் கூறுகிறது.
# மதனகோபால சுவாமி கோயில்

## துணைக் கோயில்கள்

மதனகோபால சுவாமி கோயில் நிர்வாகத்தின் கீழ் அமைந்த கோயில்கள்:  
1. ஆஞ்சநேயர் கோயில், கிருஷ்ணராயர் தெப்பக்குளம், மதுரை - 625001
1. வேங்கடமூர்த்தி ஐயனார் கோயில், அனுப்பானடி, மதுரை - 625009
1. சேவகபெருமாள் ஐயனார் கோயில் & வெங்கடாஜலபதி கோயில், ஆலமரம் பேருந்து நிறுத்தம், அண்ணாநகர், மதுரை - 625020
# மதனகோபால சுவாமி கோயில்

## திருவிழாக்கள்

- கிருஷ்ண ஜெயந்தி
- இராம நவமி
- வைகுண்ட ஏகாதசி
- வசந்தோற்சவம்
- பாவை நோன்பு
- திருக்கல்யாணம்
# மேரி அடேலா பிளெகு

**மேரி அடேலா பிளேக்** (*Mary Adela Blagg*, மே 17, 1858 &ndash; ஏப்பிரல் 14, 1944) ஒரு ஆங்கிலேய வானியலாளர்.  
இவர் சுட்டாஃபோர்டுசயரில் உள்ள சீடில் எனும் இடத்தில் பிறந்துள்ளார். தன் வழ்நாள் முழுவதும் அங்கேயே வாழ்ந்துள்ளார். மேரி ஜான் சார்ள்சு பிளேகுக்கும் ஃபிரான்சு கரோலின் ஃபூட்டிட்டுக்கும் மகளாகப் பிறந்துள்ளார். இவர் தனது தாயின் நூல்களைப் படித்துக் கணிதவியற் பயிற்சி பெற்றுள்ளார். இவர் 1875இல் கென்சிங்டனில் பள்ளியில் சேர்ந்து அங்கு இயற்கணிதமும் செருமன் மொழியும் பயின்றுள்ளார். பிறகு இவர் ஞாயிறு பள்ளி ஆசிரியராக வேலை செய்துள்ளார். மேலும் இளம்பெண்கள் நட்புக் கழகத்தில் கிளைச் செயலாளராக இருந்துள்ளார்.  
பல்கலைக்கழக விரிவாக்கத் திட்ட்த்தின்கீழ் ஜே.ஏ. ஃஆர்டுகேசிலிடம் பயின்றதும் தன் நடு அகவையில் வானியலில் ஆர்வம் கவியப் பெற்றுள்ளார். பின்னவர் ஜான் எர்செலின் பெயரன் ஆவார். இவரது பயிற்றுநர் அறிவுரையின்பேரில் நிலாப்பரப்பியலை ஆய்வுக்கு எடுத்துக்கொண்டுள்ளார். குறிப்பாக, கோள்களின் சீரான பெயெரீடு குறித்த ஆய்வை மேற்கொண்டுள்ளார். (அப்போது இருந்த நிலாவரைவுகளில் காட்டப்படும் அதன் கூறுபாடுகளின் பெயர்களில் ஏராளமான குழறுபடிகள் நிலவின.)  
புதியதாக உருவாகிய பன்னாட்டுக் கல்விப்புலங்களின் கழகம் இவரிடம் 1905இல் நிலாவின் கூறுபாடுகள் குறித்த சீர்மிகு பட்டியலை உருவாக்கும் பணியை நல்கியது. இந்த அரியதும் நெடியதுமான பணியை இவர் எசு. ஏ. சாந்தருடன் இணைந்து மேற்கொண்டார். இம்முடிவுகள் 1913இல் வெளியிடப்பாட்டன. இதில் கழகத்தால் தீர்வு காணவேண்டிய நீண்ட குழறுபடிகளின் பட்டியலைத் தந்துள்ளார். மேலும் மாறியல்பு விண்மீன்களைக் குறித்தும் பேரா. எச். எச். டர்னருடன் இணைந்து இவர் கணிசமான ஆய்வுகளை மேற்கொண்டுள்ளார்.இவை மாதவரி அறிக்கைகள் இதழில் தொடர்கட்டுரைகளாக வெளியாகின. இப்பணியில் பெரும்பாலான ஆய்வை மேரி பிளேகுதான் செய்தார் எனப் பேராசிரியரே மனந்திறந்து ஒப்புக்கொண்டுள்ளார்.  
பன்னாட்டு வானியல் ஒன்றியத்தின் நிலாக்குழுமத்தில் 1920இல் இணைந்தார். அவருக்கு நிலாப்பெயரீட்டுமுறையைத் தரப்படுத்தும் பணி தரப்பட்டது.இப்பணியை வானியலாளர் கார்ள் முல்லருடன் இணைந்து செய்தார். கார்ள் முலர் ஓர் ஓய்வுபெற்ற அரசு பணியாளரும் பயில்நிலை வானியளாளரும் ஆவார். இருவரும் இணைந்து 1935இல் *நிலா பரப்புருவங்களின் பெயர்கள்* என்ற தலைப்பில் இருதொகுதிகளை வெளியிட்டனர். இது பிறகு இதற்காக அனைவரும் பின்பற்றும் தரமான பார்வைநூலாக அமைந்தது.  
வாழ்நாள் முழுவதும் தன்னார்வப் பணிகளில் பங்கேற்றுள்ளார். முதல் உலகப் போரின்போது பெல்ஜிய அகதிக் குழந்தைகளைக் கவனித்துக் கொண்டுள்ளார். அவரது ஆர்வம் சதுரங்க விளையாட்டத்தில் கவிந்திருந்த்து. அவரது நினைவு இருப்பிடத்தில் பணிவும் அடக்கமும் நிரம்பிய ஏன், ஒரு துறவி போன்றவர்" என்று குறிப்பிடப்பட்டுள்ளார். இவர் எந்தக் கூட்டங்களுக்குமே போனதில்லையாம்.  
நிலாவில் உள்ள ஒரு குழிப்பள்ளம் இவரது நினைவாக பிளேகுக் குழிப்பள்ளம் எனப் பெயரிடப்பட்டுள்ளது.
# மேரி அடேலா பிளெகு

## நூல்தொகை

- Blagg, M.A., *On a Suggested Substitute for Bode's Law,* Monthly Notices of the Royal Astronomical Society, Vol. LXXIII 6, April 1913:414:422..
- M. A. Blagg, *Collated List of Lunar Formations*, Edinburgh, 1913.
- M. A. Blagg and Karl Müller, *Named Lunar Formations*, London, 1935 &mdash; vol. 1, catalogue; vol. 2, maps.
# விடிஞ்சா கல்யாணம்

**விடிஞ்சா கல்யாணம்** 1986-ஆம் ஆண்டில் வெளியான ஒரு இந்தியத் தமிழ்த் திரைப்படமாகும். மணிவண்ணன் இயக்கிய இத்திரைப்படத்தில் சத்யராஜ், ஜெயஸ்ரீ ஆகியோர் முக்கிய கதாபாத்திரங்களில் நடித்திருந்தனர்.
# விடிஞ்சா கல்யாணம்

## கதை

ஒரு பாசமான தாயும் (சுஜாதா) மகளும் (ஜெயஸ்ரீ) சேர்ந்து இளைஞன் ஒருவனைக் கொன்றுவிடுகிறார்கள். மகளின் மானம் காக்க அந்தக் கொலை நிகழ்கிறது. யாரும் அறியாதவகையில் அந்தச் சடலத்தை ஒரு முகட்டிலிருந்து உருட்டிவிடுகிறார்கள். இது யார் கண்ணிலும் படாது என்று திரும்பிவிடுகிறார்கள். ஆனால் அது சிறையிலிருந்து தப்பி வந்திருக்கும் மரண தண்டனைக் கைதி ஒருவர் (சத்யராஜ்) கண்ணில்பட்டுவிடுகிறது. அந்தக் கைதி நேரடியாக அந்தத் தாயும் மகளும் குடியிருக்கும் வீட்டுக்கு வந்து, அந்தக் கொலையை வெளியில் சொல்லிவிடுவேன் என்று மிரட்டி தனது காரியங்களைச் சாதித்துக்கொள்கிறார். அந்தக் கொலையை விசாரிப்பதோ மகளை மணந்துகொள்ள இருக்கும் காதலன். தாயும் மகளும் யாரைக் கொன்றார்கள், அந்தத் தூக்குத் தண்டனைக் கைதி யார், அவருக்கும் தாய், மகளுக்கும் என்ன தொடர்பு போன்றவற்றைத் தெளிபடுத்திச் செல்கிறது திரைக்கதையின் பிற்பகுதி.
# விடிஞ்சா கல்யாணம்

## நடிகர்கள்

- சத்யராஜ்
- ஜெயஸ்ரீ
- சுஜாதா
- விஜயகுமார்
- சின்னி ஜெயந்த்
- தியாகு
# விடிஞ்சா கல்யாணம்

## பாடல்கள்

இத்திரைப்படத்திற்கு இளையராஜா இசையமைத்தார் மற்றும் பாடல்களை வாலி, புலமைப்பித்தன் மற்றும் கங்கை அமரன் இயற்றியுள்ளனர்.
# ஆஷ்ரம் விரைவுவண்டி

**ஆஷ்ரம் எக்ஸ்பிரஸ்** (Ashram Express) 12915 மற்றும் 12916 ஆகிய எண்களுடன் செயல்படும் அதிவிரைவுவண்டி. இது அகமதாபாத் சந்திப்புக்கும் பழைய டெல்லிக்கும் இடையே செயல்படுகிறது. இது 12915 என்ற எண்ணில் அகமதாபாத் சந்திப்பிலிருந்து பழைய டெல்லிக்கும், 12916 என்ற எண்ணில் பழைய டெல்லியில் இருந்து அகமதாபாத் சந்திப்பிற்கும் செயல்படுகிறது.  
1990 ஆம் ஆண்டு காலகட்டத்தில், ஆஷ்ரம் விரைவுவண்டிக்கான ரயில் பாதை குறுகிய இருப்புப் பாதையிலிருந்து, அகலப்பாதையாக மாற்றப்பட்டது. அதற்கு முன்பு குறுகிய இருப்புப்பாதையாக இருந்தவரை ஆஷ்ரம் எக்ஸ்பிரஸ் 505 மற்றும் 506 வண்டி எண்களுடன் செயல்பட்டது.
# ஆஷ்ரம் விரைவுவண்டி

## வழித்தடமும் நிறுத்தங்களுக்கான நேரமும்

12915 என்ற வண்டி எண்ணுடன் செயல்படும் ஆஷ்ரம் எக்ஸ்பிரஸ், அகமதாபாத் சந்திப்பில் இருந்து தினமும் மாலை 6.30 மணியளவில் புறப்பட்டு பழைய டெல்லியினை அடுத்த நாள் காலை 10.10 மணியளவில் வந்தடைகிறது.  
12916 என்ற வண்டி எண்ணுடன் செயல்படும் ஆஷ்ரம் எக்ஸ்பிரஸ், பழைய டெல்லியிருந்து தினமும் மாலை 3.20 மணியளவில் புறப்பட்டு அகமதாபாத் சந்திப்பினை அடுத்த நாள் காலை 7.40 மணியளவில் வந்தடைகிறது.  
| 1 | டெல்லி
(DLI) | தொடக்கம் | 15:20 | 0 | 0 கி.மீ | 1 | 1 |  |
| --- | --- | --- | --- | --- | --- | --- | --- | --- |
| 2 | டெல்லி
காண்ட் (DEC) | 15:49 | 15:51 | 2 நிமி | 14 கி.மீ | 1 | 1 |  |
| 3 | குர்கான்
(GGN) | 16:06 | 16:08 | 2 நிமி | 32 கி.மீ | 1 | 1 |  |
| 4 | பட்டோடி
சாலை(PTRD) | 16:29 | 16:31 | 2 நிமி | 62 கி.மீ | 1 | 1 |  |
| 5 | ரேவாரி
(RE) | 17:05 | 17:07 | 2 நிமி | 83 கி.மீ | 1 | 1 |  |
| 6 | கைர்த்தால்
(KRH) | 17:41 | 17:43 | 2 நிமி | 130 கி.மீ | 1 | 1 |  |
| 7 | அல்வார்
(AWR) | 18:03 | 18:06 | 3 நிமி | 157 கி.மீ | 1 | 1 |  |
| 8 | ராஜ்கர்
(RHG) | 18:30 | 18:32 | 2 நிமி | 193 கி.மீ | 1 | 1 |  |
| 9 | பாண்டிகுயி
சந்திப்பு
(BKI) | 18:51 | 18:53 | 2 நிமி | 217 கி.மீ | 1 | 1 |  |
| 10 | தௌசா
(DO) | 19:13 | 19:15 | 2 நிமி | 246 கி.மீ | 1 | 1 |  |
| 11 | ஜெய்பூர்
(JP) | 20:25 | 20:35 | 10 நிமி | 308 கி.மீ | 1 | 1 |  |
| 12 | அஜ்மேர்
சந்திப்பு
(AII) | 22:40 | 22:50 | 10 நிமி | 442 கி.மீ | 1 | 1 |  |
| 13 | பேவார்
(BER) | 23:32 | 23:34 | 2 நிமி | 494 கி.மீ | 1 | 1 |  |
| 14 | ஃபால்னா
(FA) | 01:58 | 02:00 | 2 நிமி | 648 கி.மீ | 2 | 1 |  |
| 15 | அபு
சாலை (ABR) | 03:35 | 03:45 | 10 நிமி | 747 கி.மீ | 2 | 1 |  |
| 16 | பாலன்பூர்
சந்திப்பு
(PNU) | 04:58 | 05:00 | 2 நிமி | 800 கி.மீ | 2 | 1 |  |
| 17 | உஞ்சாஹ்
(UJA) | 05:37 | 05:39 | 2 நிமி | 843 கி.மீ | 2 | 1 |  |
| 18 | மஹேசனா
சந்திப்பு
(MSH) | 05:58 | 06:00 | 2 நிமி | 865 கி.மீ | 2 | 1 |  |
| 19 | சபர்மதி
சந்திப்பு
(SBI) | 07:03 | 07:05 | 2 நிமி | 927 கி.மீ | 2 | 1 |  |
| 20 | அகமதாபாத்
சந்திப்பு
(ADI) | 07:40 | முடிவு | 0 | 933 கி.மீ | 2 | 1 | } |
# ஆஷ்ரம் விரைவுவண்டி

## சராசரி வேகம்

வண்டி எண் 12915 ஆஷ்ரம் எக்ஸ்பிரஸ், 15 மணி நேரம் மற்றும் 40 நிமிடங்களை பயண நேரமாகக் கொண்டுள்ளது. 18 நிறுத்தங்களுடன் சுமார் 938 கிலோ மீட்டர் தூரத்தினை மணிக்கு 59 கிலோ மீட்டர் வேகத்தில் கடக்கிறது. இது சராசரியாக 2 நிமிடங்கள் தாமதத்துடன் புறப்படுகிறது, அத்துடன் சராசரியாக 29 நிமிடங்கள் தாமதத்துடன் வந்தடைகிறது. இதன் ரயில்பெட்டிகளின் அமைப்பு பின்வருமாறு அமையும்:  
L – SLR – GEN – GEN – S1 – S2 – S3 – S4 – S5 – S6 – S7 – S8 – S9 – S10 – S11 – S12 – S13 – B3 – B2 – B1 – A1 – HA1 – GEN – GEN - SLR
அதேபோல் வண்டி எண் 12916 ஆஷ்ரம் எக்ஸ்பிரஸ், 16 மணி நேரம் மற்றும் 20 நிமிடங்களை பயண நேரமாகக் கொண்டுள்ளது. 18 நிறுத்தங்களுடன் சுமார் 938 கிலோ மீட்டர் தூரத்தினை மணிக்கு 57 கிலோ மீட்டர் வேகத்தில் கடக்கிறது. இது சராசரியாக எவ்வித தாமததும் இல்லாமல் புறப்படுகிறது, அத்துடன் சராசரியாக 5 நிமிடங்கள் தாமதத்துடன் வந்தடைகிறது. இதன் ரயில்பெட்டிகளின் அமைப்பு பின்வருமாறு அமையும்:  
L – SLR – GEN – GEN – HA1 – B1 – B2 – B3 – S13 – S12 – S11 – S10 – S9 – S8 – S7 – S6 – S5 – S4 – S3 – S2 – S1 - GEN – GEN – SLR
ஆஷ்ரம் எக்ஸ்பிரஸ், BGKT WDP4/WDP4B/WDP4D என்ற இஞ்சினை பயன்படுத்தி தற்போது செயல்பட்டு வருகிறது.
# சுமித் நாகல்

**சுமித் நாகல்** (*Sumit Nagal*, ஆகத்து 14, 1997) இந்தியா|இந்திய டென்னிசு விளையாட்டு வீரர்.  
2015ஆம் ஆண்டு இளையோருக்கான விம்பிள்டன் கோப்பை போட்டியில் சிறுவர்களுக்கான இரட்டையர் பட்டத்தை வியட்நாம் விளையாட்டாளர் நாம் ஹோவாங் லையுடன் இணைந்து வென்றுள்ளார். இளையோருக்கான பெருவெற்றி பட்டமொன்றை வெல்லும் ஆறாவது இந்தியராவார்.
# கோபால்ட்(III) ஆக்சைடு

**கோபால்ட்(III) ஆக்சைடு** *(Cobalt(III) oxide)* என்பது Co<sub>2</sub>O<sub>3</sub> என்ற மூலக்கூற்று வாய்பாடு கொண்ட ஒரு கனிம வேதியியல் சேர்மமாகும். CoO மற்றும் Co<sub>3</sub>O<sub>4</sub> என்று கோபால்ட்டின் இரண்டு ஆக்சைடுகளின் பண்புகள் நன்றாக வரையறுக்கப்பட்டிருந்த போதிலும் கோபால்ட்(III) ஆக்சைடு தயாரிப்பதற்குரிய முறைகளும் விவரிக்கப்பட்டுள்ளன. இதன்படி கோபால்ட்(II) உப்புகளான கோபால்ட்(II) நைட்ரேட் போன்ற உப்புகள் சோடியம் ஐப்போகுளோரைடின் நீர்த்த கரைசலுடன் சேர்த்து வினைப்படுத்தினால் கருப்புநிற திண்மம் கிடைக்கிறது. சில முறைமைகளில் வினையூக்கி ஓப்கலைட் Co<sub>2</sub>O<sub>3</sub> என்ற ஆக்சைடைக் கொண்டிருக்கிறது.
# கோபால்ட்(III) ஆக்சைடு

## இவற்றையும் காண்க

- கோபால்ட் ஆக்சைடு நானோதுகள்கள்
# ஐரா சுப்பிரேகு போவன்

**ஐரா சுப்பிரேகு போவன்** (*Ira Sprague Bowen*, திசம்பர் 21, 1898 &ndash; பிப்ருவரி 6, 1973) ஓர் அமெரிக்க இயற்பியலாளரும் வானியலாளரும் ஆவார். இவர் 1927இல் நெபுலியம் என்பது தனியான தனிமம் அன்று, மாறாக அது இரு உயிரகத் தனிம மின்னணுக்களின் இணை எனக் கண்டறிந்தார்.
# ஐரா சுப்பிரேகு போவன்

## வாழ்வும் பணியும்

போவன் நியூ யார்க்கில் ஜேம்சு போவன் என்பவருக்கும் பிளிண்டா சுப்பிரேகு என்பவருக்கும் மகனாக1898இல் பிறந்தார். இவரது குடும்பம் அடிக்கடி இடம்பெயர்ந்ததால்1908ஆம் ஆண்டுவரை, தந்தையார் இறப்புவரை, வீட்டிலேயே பள்ளிக்கல்வியைக் கற்றார். அதற்குப் பிறகு அவரது தாயார் ஆசிரியராகப் பணிபுரிந்த ஆட்டன் கல்லூரியில் படித்தார். உயர்நிலைப் பள்ளியை 1915இல் முடித்ததும் அவர் ஆட்டன் கல்லூரியின் இளநிலைக் கல்லூரியில் சேர்ந்தார். பிறகு ஓபெர்லின் கல்லூரியில் சேர்ந்தார். அங்கு 1919இல் பட்டப்படிப்பை முடித்தார். ஓபெர்லின் கல்லூரியில் படிக்கும்போதே போவன் இராபெர்ட் எட்பீல்டு எனும் அறிவியலாளருடன் இணைந்து இரும்பின் பண்புகளைப் பற்றி ஆய்வு செய்தார். இந்த ஆய்வு முடிவுகள் 1921இல் வெளியிடப்பட்டன.  
போவன் சிகாகோ பல்கலைக்கழகத்தில் 1919 இலையுதிர்காலத்தில் இருந்து இயற்பியல் பயின்றார்.1921ஆம் ஆண்டிற்குள் இராபெர்ட் ஆந்திரூவ்சு மிலிக்கன் ஆய்வுக்குழுவிற்குள் ஓரிடம் பிடித்துவிட்டார். அவருக்கு வேதித் தனிமங்களின் புற ஊதாக்கதிராய்வுப்பணி தரப்பட்டுள்ளது. கலிபோர்னியா தொழில்நுட்ப நிறுவனத்தில் மிலிக்கனைச் சேரும்படி ஜார்ஜ் எல்லெரி ஃஏல் 1921 இல் சம்மதிக்க வைத்துவிட்டார். அப்போது போவனுக்கு அவருடன் நெருக்கமான பழக்கம் ஏற்பட்டது. ஃஏலின் தொடர்பால் போவனுக்கு மவுண்ட் வில்சன் வான்காணகத்திலும் பலோமார் வான்காணகத்திலும் பணிபுரியும் வாய்ப்பைத் தந்தது. போவன் கால்டெக்கில் இயற்பியல் பாடங்களை நட்த்தி கொண்டே அண்டக்கதிர் ஆய்விலும் புற ஊதாக்கதிர் ஆய்விலும் ஈடுபடலனார். இவர் தனிமவரிசை அட்டவணையில் உள்ள நிறைகுறைந்த தனிமங்களின் கதிர்நிரல் கணக்கீடுக்ளையும் தொடர்ந்தார்.. இந்த தரவுகள் வழியாகவும் வளிம ஒண்முகில் ஆய்வு ஆர்வத்தாலும் தாழ் அடர்த்தியில் உமிழப்படும் கதிர்வீச்சு பற்றி என்றி நோரிசு இரசெல், இரேமாண்டு சுமித் துகான் ஜான் குவின்சி சுட்டிவார்ட் ஆகியோர் எழுதிய ‘’வானியல்’’ என்ற நூலில் படித்ததும் இவர் தனது நெபுலியம் பற்றிய கண்டுபிடிப்பை எளிதாக அடையவைத்தது.  
வில்லியம் அக்கின்சு 1864இல் பூனைக்கண் ஒண்முகிலில் இருந்து 4959, 5007 ஆங்சுட்டிராம் அலைநீளங்களில் உமிழப்படும் பச்சைநிற உமிழ்வுக் கோடுகளைக் கண்டுபிடித்தார். எந்தவொரு தனிமமும் இந்தவகை உமிழ்வுக் கோடுகளைச் செய்முறையில் காட்டாததால், பிறகு 1890இல் இந்தக் கோடுகளைப் புதிய தனிமம் ஒன்றுதான் உமிழ்வதாக முடிவு செய்யப்பட்டது. அதற்கு நெபுலியம் என்ற பெயரும் இடப்பட்டது. ஆனால் போவன் இரட்டை மின்னணு உயிரகத்தின் தவிர்க்கப்பட்ட நிலைபெயர்வுதான் இத்தகைய உமிழ்கோடுகளை காட்டுவதாக கணக்கிட்டுக் காட்டினார.பூனைக்கண் ஒண்முகிலில் இருந்த உயிரக மின்னணுக்கள் தம்முள் மோதிக்கொள்ள வாய்ப்பில்லாததாலும் அதனால் கிளர்நிலையில் இருந்து இயல்நிலைக்குப் பெயரமுடியாத்தாலும் எனவே தவிர்வு நிலைபெயர்வு மட்டுமே ஓய்வுற இயன்ற வழித்தடமாக நிலவுவதாலும் இக்கதிர்நிரல்கள் உமிழப்படுவதாக விளக்கம் தந்தார். போவன் இக்கண்டுபிடிப்புகளை 1927இல் வெளியிட்டார். இதனால் நெபுலியம் எனவொரு வேதித் தனிமம் ஏதும் நிலவவில்லை என்ற முடிவுக்கு வந்தார்.  
போவன் 1936இல் தேசிய அறிவியல் கழகத்துக்குத் தேர்வு செய்யபட்டார்.  
இவர் 1964இல் ஓய்வு பெறுவதற்கு முன்பும் பின்பும் பல்வேறு ஒளியியல் கருவிகளின் வடிவமைப்பை மேம்படுத்துவதில் முனைந்திருந்தார். எடுத்துகாட்டாக, இலாசு கம்பனாசு வான்காணகத்தில் இருந்த 100 அங்குலம் இரீனீ டியூபாண்டு கருவியைக் கூறலாம்.
.
இவர் வானிலையியலில் போவன் விகிதம் எனும் ஆவியாகும் மேற்பரப்பின் மீதமையும் கரந்துறை வெப்பத்துக்கும் உணர் வெப்பத்துக்கும் இடையிலான விகிதக் கருத்துப்படிமத்தை அறிமுகப்படுத்தினார்.
# ஐரா சுப்பிரேகு போவன்

## தகைமைகள்

### விருதுகள்

- அமெரிக்கத் தேசிய அறிவியல் கல்விக்கழகம் வழங்கும் என்றி டிரேப்பர் விருது (1942)
- ஓவார்டு என். பாட்சு பதக்கம் (1946)
- அமெரிக்க்க் கலை, அறிவியல் கழகம் தரும் இரம்போர்டு பரிசு (1949)
- பிரெடெரிக் ஈவ்சு பதக்கம் (1952)
- புரூசு விருது (1957)
- என்றி நோரிசு இரசல் விரிவுரைத் தகைமை (1964)
- அரசு வானியல் கழகப் பொற்பதக்கம் (1966)
# ஐரா சுப்பிரேகு போவன்

## தகைமைகள்

### இவர் பெயரிடப்பட்டவை

- நிலாவில் ஒரு குழிப்பள்ளம் போவன் குழிப்பள்ளம் எனப் பெயரிடப்பட்டுள்ளது.
- குறுங்கோள் 3363 போவன்
- ஆவியாகும் மேற்பரப்புக் கொந்தளிப்புப் பெருக்குகள் (பாயங்கள்) சார்ந்த போவன் விகிதம்
# செல்லத்தம்மன் கண்ணகி கோயில்

**செல்லத்தம்மன் - கண்ணகி கோயில்**, மதுரை பெரியார் பேருந்து நிலையத்திலிருந்து இரண்டு கி. மீ., தொலைவில் சிம்மக்கல் பகுதியில், வடக்கு மாசி வீதியில் அமைந்துள்ளது. செல்லத்தம்மன் மணி, அரிவாள், கத்தி, சூலாயுதம், கபாலம், தவலாம், உடுக்கை ஆகிய ஆயுதங்களுடன் அபய வரத எட்டுக் கரங்களுடன் அமர்ந்த நிலையில் தனது வலது காலை மடக்கி, இடது காலில் அரக்கனை தலையில் மிதித்த நிலையில் உள்ளாள். கையில் கொன்றை மலர் வைத்திருக்கிறாள் தேவி செல்லத்தம்மன். செல்லத்தம்மனுக்கு பூஜைகள் நடத்தி முடித்த பின், கண்ணகிக்கும் பூஜைகள் செய்யப்படுகின்றன.  
இக்கோயிலில் கண்ணகிக்கும் தனிச்சந்நதி உள்ளது. இடது கையில் சிலம்பும் வலது கையில் செண்டும் ஏந்திய நிலையில் அருள் புரிகிறார். கண்ணகிக்கு அடைக்கலம் கொடுத்த ஆயர் குலப்பெண் *மாதரி* **இடைச்சி அம்மனாக** வடக்கு நோக்கி காட்சி தருகிறாள். இக்கோயில் 1500 வருடங்கள் பழமையானது. தல மரம் வில்வமரம் மற்றும் அரசமரம்; தீர்த்தம் வைகை.
# செல்லத்தம்மன் கண்ணகி கோயில்

## சன்னதிகள்

அய்யனார், பைரவர், ஐயப்பன் ஆகியோர் பிராகாரத்தில் உள்ளனர். விநாயகர், மீனாட்சி - சுந்தரேசுவரர், மயில் மீது அமர்ந்த முருகப்பெருமான் ஆகியோர் கிழக்கு நோக்கி கோயில் கொண்டுள்ளனர். முன் மண்டபத் தூண்களில் அஷ்ட காளி சிற்பங்கள் உள்ளன. **பேச்சியம்மன்** தெற்கு திசை நோக்கி கோயில் கொண்டுள்ளாள். கருப்பசாமியும், துர்க்கையும் வடக்கு நோக்கி கோயில் கொண்டுள்ளனர்.  
</>
# செல்லத்தம்மன் கண்ணகி கோயில்

## சிறப்பு

மீனாட்சி கோயிலுக்குள் மற்ற கோயிலிலிருந்து சுவாமியோ அம்மனோ உள்ளே செல்ல முடியாது. ஆனால் இக்கோயில் தெய்வமான செல்லத்தம்மன் மட்டும் மீனாட்சி அம்மன் கோயிலுக்குள் சென்று வரும் அனுமதி பெற்றிருப்பது சிறப்பாகும்.
# செல்லத்தம்மன் கண்ணகி கோயில்

## வேண்டுதல்கள் மற்றும் பரிகாரங்கள்

- கோப குணம் மறைய, கணவன் - மனைவியரிடையே ஒற்றுமை அதிகரிக்க, திருமண பாக்கியம் கிடைக்க இங்கு வேண்டிக் கொள்கிறார்கள். பகைவர்களால் ஏற்படும் தொல்லைகள் நீங்கி குடும்பப் பிரச்னைகள் அகலவும் வேண்டுதல் நடக்கிறது.  
- நாக தோசம் மற்றும் ராகு, கேது தோஷம் புத்திர தோஷம் உள்ளவர்கள் இங்குள்ள நாகராஜருக்கு பால், மஞ்சள் அபிஷேகம் செய்து குங்குமம் தடவிய பஞ்சுத்திரி மாலை அணிவிக்கின்றனர்.  
- இங்குள்ள வன பேச்சி அம்மனிடம் வேண்டிக் கொண்டு குடும்ப சண்டை- பங்காளி சண்டை நீங்கி ஒற்றுமையாக இருக்க விபூதி வாங்கிச் செல்கிறார்கள்.  
- அம்மனுக்கு அபிசேகம் செய்து, துணி அணிவித்து நேர்த்திக்கடன் செலுத்துகின்றனர். கண்ணகிக்கு எலுமிச்சை மாலை, தாலிப்பொட்டு அணிவித்து பெண்கள் வழிபடுகின்றனர்.
# செல்லத்தம்மன் கண்ணகி கோயில்

## சிறப்பு நாட்கள்

- தை மாதம் மற்றும் ஆடி மாத வெள்ளிக்கிழமைகள்
- நவராத்திரி நாட்கள்
# செல்லத்தம்மன் கண்ணகி கோயில்

## திருவிழா

செல்லத்தம்மன் கோயில், தை மாத பிரம்மோற்சவ திருக்கல்யாணத்தன்று செல்லதம்மன், மதுரை மீனாட்சியம்மன் கோயிலின் சிவன் சன்னதி முன்புள்ள ஆறு கால் மண்டபத்தில் எழுந்தருளுவாள். சிவன் சன்னதியிலிருந்து பட்டுப்புடைவை எடுத்து வந்து செல்லத்தமன்னுக்கு அணிப்பவர். பின்பு திருமாங்கல்யம் சூட்டப்படும். மறுநாள் செல்லத்தம்மன் திருமணப்பட்டுடன் தேரில் எழுந்தருளி பக்தர்களுக்கு காட்சி அளிப்பாள்.
# செல்லத்தம்மன் கண்ணகி கோயில்

## மதுரையின் காவல் தெய்வம்

மதுரை நகரின் காவல் தெய்வமாக அமைத்த காளி தேவி, பிற்காலத்தில் தன்னை வழிபடும் அடியவரின் துயரங்களை தீர்த்து இன்பம் நல்கியதோடு செல்வ வளமும் அருளியதால் *செல்வத்தம்மன்* என்று அழைக்கபட்டாள். அந்த பெயரே பின்னர் மருவி **செல்லத்தம்மன்** என்று வழங்கப்படலாயிற்று.
# செல்லத்தம்மன் கண்ணகி கோயில்

## இதனையும் காண்க

பேச்சியம்மன் கோயில்
# பேச்சியம்மன் கோயில், மதுரை

**பேச்சியம்மன் கோயில்** என்பது மதுரை நகரத்தின் சிம்மக்கல் பகுதியில், வைகை ஆற்றின் தென்கரையில், பேச்சியம்மன் படித்துறையில் அமைந்துள்ளது.
# பேச்சியம்மன் கோயில், மதுரை

## கோயிலின் சிறப்பு

இக்கோயிலில் வெள்ளிக்கிழமைகளில் மதியம் 12 மணிக்கு பேச்சியம்மனை நினைத்து மண் விளக்கு ஏற்றினால் பெண் சாபம் விலகும் மோட்சம் கிட்டும்
# பேச்சியம்மன் கோயில், மதுரை

## வேண்டுதல்கள்

- பேச்சில் குறைபாடு உள்ளவர்களும், பேச்சுத்திறமை வேண்டுபவர்களும் பேச்சி அம்மனை வழிபட்டால், பேச்சு குறைபாடு நீங்கி பேச்சுத்திறமை வளரும் என்பது நம்பிக்கை.
- ராகு கேது தோஷம் உள்ளவர்கள் இங்குள்ள நாகருக்கு அபிஷேக, அர்ச்சனை செய்தால் தோசம் நீங்கும்.
# பேச்சியம்மன் கோயில், மதுரை

## சன்னதிகள்

பேச்சியம்மன் கோயிலில் விநாயகர், முருகன், மீனாட்சி சுந்தரேஸ்வரர், மகாலட்சுமி, சரஸ்வதி, தட்சிணாமூர்த்தி, காளி, துர்க்கை, தத்தாத்ரேயர், ஆஞ்சநேயர், நவகிரகம், கருப்பசாமி, இருளப்பசாமி, ஐயனார், வீரமலை, பெரியண்ணன், சின்னண்ணன், சப்த கன்னியர் ஆகியோரை ஒரே இடத்தில் வழிபடலாம்.
# பெ. தெ. லீ. செங்கல்வராய நாயக்கர்

**பெ. தெ. லீ. செங்கல்வராய நாயக்கர்** (இவர் **பெ. தெ. லீ. செங்கவராய நாயகர்** என்றும் அழைக்கபடுகிறார், *P. T. Lee Chengalvaraya Naicker*, 1829-1874) என்பவர் ஒரு வள்ளலாவார். இவர் காஞ்சிபுரத்தை அடுத்த ஊவேரி என்னும் சிற்றூரில் வளர்ந்தவர். இவர் சென்னை இராணுவத்தில் துபாசியாகப் (மொழிபெயர்ப்பாளர்) பணிபுரிந்தார். இவர் தன் சொந்த சம்பாத்தியத்தில் சேர்த்த சொத்துகள் மூலம் ஏழைகள், அனாதைக் குழந்தைகள் பயன் பெறும் வகையில் பல சமுதாய சேவைகளைச் செய்தவராவார்.
# பெ. தெ. லீ. செங்கல்வராய நாயக்கர்

## அறப்பணிகள்

1857 இல் சென்னையில் கொடும் பஞ்சம் ஏற்பட்டது. அப்போது சூளை கர்னல் காலிஸ் சாலையில் தான் வசித்துவந்த வீட்டிற்கு அருகில் கொட்டகை அமைத்து அதில் கஞ்சித் தொட்டியைத் திறந்து மக்களுக்கு இலவசமாக உணவு வழங்கினார். 1866 இல் பஞ்சத்தினால் பாதிக்கப்பட்ட ஒரிசா மக்களுக்கு பல இலட்சம் மதிப்புள்ள உணவு, உடை உள்ளிட்ட உதவிப்பொருட்களை கப்பலில் ஏற்றி அனுப்பினார். சுமார் ஒரு இலட்ச ரூபாய் செலவில் *வேதாந்த வித்யா விலாச சபா* என்ற பெயரிலான அச்சுக் கூடத்தை தன் வீட்டுக்கு அருகில் துவக்கினார். அந்த அச்சுக்கூடத்தில் ஆழ்வார்களின் பக்திப் பாடல்கள் போன்றவற்றை தெலுங்கு மொழியில் மொழிபெயர்த்து வெளியிட்டார்.  
காஞ்சிபுரத்தை அடுத்து, அரக்கோணம் சாலையில் கோவிந்தவாடி அகரம் என்ற ஊரின் வடக்கே *விருது நதி சீறாறு* என்னும் ஆறு பாய்கிறது. அந்த ஆற்றிலிருந்து *கம்மவார்பாளையம்* வழியாக தனது பூர்வீக கிராமமான *புத்தேரி*க்கு ஏறக்குறைய நான்கு கி.மீ தொலைவுக்கு ஒரு கால்வாயை வெட்டினார். அக்கால்வாயை அப்பகுதி மக்கள் *செங்கல்வராயன் கால்வாய்* என்று அழைக்கின்றனர். காஞ்சிபுரத்திலிருந்து அரக்கோணம் வழியாக திருப்பதிக்கு பாதயாத்திரையாக செல்லும் பக்தர்களுக்காக *ஊவேரி*யில் ஒரு சத்திரத்தை அமைத்தார். அந்தச் சத்திரத்தில் தங்கிச் செல்லும் பக்தர்களுக்கு சாதி வேறுபாடு இன்றி உணவு அளிக்கவும் ஏற்பாடு செய்தார். தனக்கு கீழே, *ஷாட் அன்கோ* நிறுவனத்தில் பணியாற்றியவர்கள், தனக்கு கல்வி புகட்டிய ஆசிரியர்கள், தன்னுடைய தோட்டத்தில் பணியாற்றிய பணியாளர்கள், தனது குடும்ப உறுப்பினர்கள் போன்றோருக்கு தன் காலத்திற்குப் பிறகு ஓய்வூதியம் வழங்க தன் உயிலின் வழியாக ஏற்பாடு செய்தார்.  
செங்கல்வ நாயக்கர் நாட்டிற்கு தொழிற் கல்வி மிகவும் அவசியம் என்று கருதினார். எனவே தொழிற் கல்வி பள்ளி ஒன்றைத் தொடங்கி, அப்பள்ளியில் தாய் தந்தையரற்ற, பொருளாதாரத்தில் நலிவுற்ற பிள்ளைகளுக்கு இலவசமாக உணவு, உறைவிடத்துடன் கல்வியளிக்க ஏதுவாக தனது சொத்துக்கள் அனைத்தையும் உயில் மூலம் எழுதி அறக்கட்டளை ஒன்றை ஏற்படுத்தினார். இதன்படி 1880இல் ஆதரவற்றோர் தொடக்கப்பள்ளி ஒன்று தொடங்கப்பட்டது. 1886 இல் அது வணிக பயிற்சிப் பள்ளியாகவும், தொழிற் பயிற்சிப் பள்ளியாகவும் மாற்றப்பட்டது. இந்தியாவில் தொழிற் கல்விக்காக தொடங்கப்பட்ட முதற்பள்ளி என்ற பெயரைப் பெற்றது. இது தற்போது பலதொழில்நுட்பக் கல்லூரியாகச் செயல்பட்டுவருகிறது. வள்ளல் பி. டி. லீ. செங்கல்வராய நாயக்கர் அறக்கட்டளை, வேப்பேரி, சென்னை-7 என்ற முகவரியில் கடந்த 145 ஆண்டுகளாக அறக்கட்டளை செயல்பட்டு வருகிறது. இவ்வறக்கட்டளை மூலம் பல்வேறு கல்வி நிறுவனங்களான, மருத்துவம், தொழிற்கல்வி, பொறியியற்கல்வி போன்ற கல்வி நிறுவனங்கள் உருவாக்கப்பட்டு அதில் ஏழை, எளிய மக்கள் பயன் பெறும்வகையில் செயல்பட்டு வருகின்றன.
# திண்டுக்கல் கிழக்கு வட்டம்

** திண்டுக்கல் கிழக்கு வட்டம்** , தமிழ்நாட்டின் திண்டுக்கல் மாவட்டத்தின் ஒன்பது வட்டங்களில் ஒன்றாகும். இந்த வட்டத்தின் தலைமையகமாக திண்டுக்கல் நகரம் உள்ளது. இந்த வட்டத்தின் கீழ் 40 வருவாய் கிராமங்கள் உள்ளன.
# திண்டுக்கல் கிழக்கு வட்டம்

## தோற்றம்

இப்புதிய வட்டம் திண்டுக்கல் வட்டத்தின் கிழக்குப் பகுதிகளைக் கொண்டு 12 பிப்ரவரி 2014 அன்று நிறுவப்பட்டது.
# திண்டுக்கல் மேற்கு வட்டம்

** திண்டுக்கல் மேற்கு வட்டம்** , தமிழ்நாட்டின் திண்டுக்கல் மாவட்டத்தில் உள்ள ஒன்பது வட்டங்களில் ஒன்றாகும். இந்த வட்டத்தின் தலைமையகமாக திண்டுக்கல் நகரம் உள்ளது. இந்த வட்டத்தின் கீழ் 32 வருவாய் கிராமங்கள் உள்ளன.
# திண்டுக்கல் மேற்கு வட்டம்

## தோற்றம்

இவ்வட்டம் திண்டுக்கல் வட்டத்தின் மேற்குப் பகுதிகளைக் கொண்டு 12 பிப்ரவரி 2014 அன்று நிறுவப்பட்டது.
# மாத்தளை பாக்கியம் தேசிய கல்லூரி

**மாத்தளை பாக்கியம் தேசிய கல்லூரி** (Pakkiyam National College) என்பது இலங்கையின் மாத்தளை மாவட்டத்தில் உள்ள ஒரு கல்லூரியாகும். இது ஒரு பெண்கள் கல்லூரி. மகாத்மா காந்தி இலங்கை வருகை தந்தபோது, மாத்தளை வந்து 1927ஆம் ஆண்டு மே 16ஆம் நாள் இப்பாடசாலைக்கான அடிக்கல்லை நாட்டிவைத்தார். அதன் நினைவுச்சின்னமாக காந்தி மண்டபம் என்னும் ஒரு மண்டபம் கட்டப்பட்டுள்ளது.  
இக்கல்லூரியானது கந்தசாமி, பாக்கியம் கந்தசாமி ஆகியோரால் நிறுவப்பட்டதாகும். இது 1929 செப்டெம்பர் 9 அன்று சேர் பொன்னம்பலம் இராமநாதனால் திறந்து வைக்கப்பட்டது. இப்பாடசாலையின் முதல் மாணவி விமலராணி கந்தசாமி ஆவார்.
# மாத்தளை பாக்கியம் தேசிய கல்லூரி

## 1929இலிருந்து கல்லூரி முதல்வர்கள்

- லேய்லாண்டா (Leylanda), முதல்வராகப் பிரித்தானியாவிலிருந்து ஒரு பெண்.
- இலெச்சுமியம்மாள், கேரளாவிலிருந்து.
- கல்ட் கிரெட், பிரித்தானிய ஆங்கிலப் பெண்மணி.
- குளோரி நீல்சு, ஆங்கிலம் பயிற்றப்பட்ட இலங்கைத் தமிழர்.
# மாத்தளை பாக்கியம் தேசிய கல்லூரி

## 1929இலிருந்து கல்லூரி முதல்வர்கள்

### 1929 முதல் 1962 வரை இருந்த நான்கு அதிபர்கள்

- வெண்டபொனா (Wendapona) (1952-1955)
- டேவிட் (1955-1962)
- ய. கனகசபை (1962)
# மாத்தளை பாக்கியம் தேசிய கல்லூரி

## 1929இலிருந்து கல்லூரி முதல்வர்கள்

### அரசுப் பள்ளியாக மாற்றப்பட்ட பின்னர்

- சின்னையா (1962-1973)
- சு. இராசரத்தினம்
- ந. நாகமணி (1973)
- அபேசேகர (1974 -1992)
- செகதாம்பாள் நாகேந்திரன் (1993-02-15இலிருந்து)
# மாத்தளை பாக்கியம் தேசிய கல்லூரி

## இன்றைய பாக்கியம் கல்லூரி

இன்றைய பாக்கியம் தேசிய கல்லூரியின் அதிபராக, சுலோசனா பஞ்சேந்திரராசன் கடமையாற்றுகிறார். தற்போது அங்கே ஏறத்தாழ ஆயிரத்து ஐந்நூறுக்கும் மேற்பட்ட மாணவர்கள் கல்வி கற்றுக்கொண்டிருக்கின்றனர். எழுபதுக்கும் மேற்பட்ட ஆசிரியர்கள் கடமையாற்றுகின்றனர். ஒன்று முதல் ஐந்தாம் வகுப்புகள் வரை கலவன் வகுப்புகளாகவும் ஆறு முதல் உயர்தரம் வரை மாணவிகளை மட்டும் கொண்டதாகவும் இப்பள்ளியானது அமைந்துள்ளது. இங்கு மாற்றுத்திறனாளிப் பிள்ளைகளுக்கான வகுப்புகளும் 2015ஆம் ஆண்டிலிருந்து ஆரம்பிக்கப்பட்டுள்ளது.
# மாத்தளை பாக்கியம் தேசிய கல்லூரி

## இன்றைய பாக்கியம் கல்லூரி

### உயர்தர வகுப்புகள்

மாத்தளையில் சிறந்த உயர்தரப் பெறுபேறுகளைப் பாக்கியம் தேசிய கல்லூரி பெற்றுள்ளது. இப்பாடசாலையில் உயர்தரத்தில் கலைப்பிரிவு, வர்த்தகப்பிரிவு, கணிதப்பிரிவு, விஞ்ஞானப்பிரிவு என்பன காணப்படுகின்றன. உயர்தரத்தில் மருத்துவபீடம், பொறியியற் பீடம், சட்டபீடம், கலைப்பீடம் போன்றவற்றுக்கு ஆண்டுதோறும் மாணவர்கள் இணைகின்றனர்.
# மாத்தளை பாக்கியம் தேசிய கல்லூரி

## இன்றைய பாக்கியம் கல்லூரி

### கல்லூரிக் கீதம்

வளமிகு மாத்தளை மாநகர் நடுவே
:சுடர் விடும் நமது கல்லூரி
பாக்கிய வித்தியாலயமென்னும் பெயரால்
:பண்பை உயர்த்து நல்லேணி
தமிழொடு ஆங்கில சிங்கள மொழிகள்
:பயிற்றிடும் உத்தம பள்ளி
மும்மதம் போற்று நற் கோயில்-பல
:பண்புகள் பயிற்றிடுமாமே-உயர்
கலைகளை வளர்த்திடுமாமே
:மலைகளும் நதிகளும் மிகு நகர்க்கணியாய்த்
திகழ்ந்து நீ ஒளி விடுவாயே  
வாழ்க! வாழ்க! வாழ்க!  
பாக்கிய வித்தியாலயம் வாழ்க!
# இரட்டைப் பிணைப்பு

வேதியியலில், **இரட்டைப் பிணைப்பு** *(double bond)* என்பது இரண்டு வேதியியல் தனிமங்களுக்கு இடையே உள்ள ஒருவகையான பிணைப்பாகும். இப்பிணைப்பு உருவாக்கத்தில் வழக்கமான இரண்டு எதிர்மின்னிகளுக்குப் பதிலாக நான்கு பிணைப்பு எதிர்மின்னிகள் பங்கேற்கின்றன. ஆக்சிசன் மூலக்கூற்றில் இரண்டு சோடி எதிர்மின்னிகள் பங்கீடு அடைகின்றன. கரிம மூலக்கூறான எத்திலீனில் இரண்டு கார்பன் அணுக்களுக்கு இடையில் இரண்டு சோடி எதிர்மின்னிகள் பங்கீடு அடைகின்றன. எனவே, இவ்விரு நிகழ்வுகளிலும் இரட்டைப் பிணைப்புகள் உருவாகின்றன. இரண்டு கார்பன் அணுக்களுக்கு இடையே உள்ள இரட்டைப் பிணைப்புக்கு மிகப்பொதுவான உதாரணமாக ஆல்க்கீன்களைக் கூறலாம். இரண்டு தனிமங்களுக்கு இடையில் பலவகையான இரட்டைப்பிணைப்புகள் காணப்படுகின்றன. உதாரணமாக, கார்பனைல் தொகுதியில் ஒரு கார்பன் அணுவுக்கும் ஓர் ஆக்சிசன் அணுவுக்கும் இடையில் ஓர் இரட்டைப் பிணைப்பு காணப்படுகிறது. இவற்றைத்தவிர அசோச் சேர்மங்கள் (N=N), இமைன்கள் (C=N), சல்பாக்சைடுகள் (S=O) போன்றன பிற எடுத்துக்காட்டுகளாகும். இரட்டைப் பிணைப்பின் அடிப்படைக் குறியீடாக இணைப்புக் கொள்ளும் இரண்டு தனிமங்களின் குறியீடுகளுக்கு இடையில் இரண்டு சிறிய இணைகோடுகள் வரைந்து காட்டப்படுகின்றன. அச்சுவடிவில் சொல்வதென்றால் இதைச் சமக்குறிக்கு இணையாகச் சொல்லலாம். இரட்டைப் பிணைப்புகள் முதன்முதலில் புகழ்வாய்ந்த உருசிய வேதியியலாளர் அலெக்சாண்டர் பட்லெரோவால் வேதிக் குறியீடுகளுக்காக அறிமுகப்படுத்தப்பட்டது.  
கார்பனுடன் இணைந்துள்ள இரட்டைப் பிணைப்புகள் ஒற்றைப் பிணைப்புகளைவிட வலிமையானவையும் குட்டையானவையுமாகும். இவற்றின் பிணைப்பு வரிசையெண் இரண்டு ஆகும். இரட்டைப் பிணைப்புகளில் உள்ள எதிர்மின்னிகளின் எண்ணிக்கையும் அதிகமென்பதால் அவை இரட்டைப் பிணைப்பின் வினைத்திறனை அதிகரிக்கச் செய்கின்றன.  
| <></> | <></> | <></> | <></> |  |
| --- | --- | --- | --- | --- |
| <>எத்திலீன்</><>கார்பன்-கார்பன்</><>இரட்டைப் பிணைப்பு</> | <>அசிட்டோன்</><>கார்பன்-ஆக்சிசன்</><>இரட்டைப் பிணைப்பு</> | <>இருமீத்தைல் சல்பாக்சைடு</><>கந்தகம்-ஆக்சிசன்</><>இரட்டைப் பிணைப்பு</> | <>ஈரசீன்</><>நைட்ரசன்-நைட்ரசன்</><>இரட்டைப் பிணைப்பு</> | } |
# ஆண்டான் அடிமை (திரைப்படம்)

**ஆண்டான் அடிமை** (*Aandan Adimai*) என்பது 2001ஆவது ஆண்டில் வெளியான ஒரு இந்தியத் தமிழ்த் திரைப்படமாகும். மணிவண்ணன் இயக்கிய இத்திரைப்படத்தில் சத்யராஜ், சுவலட்சுமி, திவ்யா உன்னி ஆகியோர் முக்கிய கதாபாத்திரங்களில் நடித்திருந்தனர். இப்படத்திற்கு இசையமைத்தவர் இசைஞானி இளையராஜா ஆவார்.
# ஆண்டான் அடிமை (திரைப்படம்)

## நடிகர்கள்

- சத்யராஜ் - சிவராமன்
- சுவலட்சுமி - மகேசுவரி
- திவ்யா உன்னி - காயத்ரி
- ரஞ்சித்
- மணிவண்ணன்
# நூலுக்குப் பெயரிடும் முறை

**நூலுக்குப் பெயரிடும் முறை** என்று நன்னூல் சில வழிமுறைகளை விளக்கியுள்ளது.
# நூலுக்குப் பெயரிடும் முறை

## பெயரிடும் முறைகள்

ஒரு நூலுக்குப் பெயரிடும்போது பின்பற்றக்கூடிய வழிமுறைகளாக நன்னூல் காட்டுவது:
1. நூலுக்குரிய முதல் நூலின் பெயர் - இராமாயணம், பாரதம்  
1. நூலை இயற்றிய கருத்தாவின் பெயர் - அகத்தியம், தொல்காப்பியம்  
1. நூலின் அளவை முன்னிறுத்தும் பெயர் - நாலடியார், புறநானூறு  
1. நூலில் காணப்படும் பெரும்பான்மைப் பொருளின் பெயர் - களவியல்  
1. நூலில் அமைந்திருக்கும் பொதுப் பொருளின் பெயர் - அகப்பொருள்  
1. நூலைச் செய்வித்தவனை முன்னிறுத்தும் பெயர் - வீரசோழியம்  
1. நூலின் இயல்பை முன்னிறுத்தும் பெயர் - சிந்தாமணி, நன்னூல்  
1. நூலில் கூறப்படும் பொருளில் சிறப்புடையதின் பெயர் - வெற்றிவேற்கை, ஆத்திச்சூடி  
1. நூலின் காரணத்தை முன்னிறுத்தும் பெயர் - நிகண்டு  
முதலான காரணங்களின் அடிப்படையில் ஒரு நூலுக்குரிய பெயர் அமையும்.
# பெயரீட்டுத் தரநிலை

யின் பெயரீட்டுத் தரநிலை வரிசை, படத்தில் காட்டப்படுகிறது (Vulpes vulpes)]]
உயிரியல் வகைப்பாட்டில், **பெயரீட்டுத் தரநிலை** என்பது, பெயரீட்டுப் படிநிலையில், ஒரு உயிரினம் அல்லது உயிரினக் குழுக்கள் இருக்கும் சார்பு இடத்தைக் குறிக்கும். இனம், பேரினம், குடும்பம், வகுப்பு, இராச்சியம் போன்றவை பெயரீட்டுத் தரநிலைக்கு எடுத்துக்காட்டுகள்.  
ஒரு குறித்த தரநிலைக்குக் கீழேயுள்ள தரநிலையில் உள்ள இனங்கள் குறிவான பொதுமைப் பண்பும் கூடிய தனிப்பண்புகளும் கொண்டவையாக இருக்கும். அதே வேளை அதற்கு மேலேயுள்ளவை கூடிய பொதுமைப் பண்புகளைக் கொண்டவை. அவை பொது மூதாதைகளிடம் இருந்து பெற்ற இயல்புகளின் ஊடாக ஒன்றுடன் ஒன்று தொடர்பு கொண்டவையாக உள்ளன. எந்தவொரு உயிரினத்தையும் பொறுத்தவரை இனத் தரநிலையும், அதன் பேரினம் குறித்த விளக்கமும் அடிப்படையானவை. அதாவது, ஒரு குறித்த உயிரினத்தை அடையாளம் காட்டுவதற்கு முதல் இரு தரநிலை தவிர்ந்த பிற தரநிலைகளைக் குறிப்பிடுவது பொதுவாகத் தேவையற்றது.
# மலைச்சிங்கம்

**மலைச்சிங்கம்** (*Cougar*) என்னும் விலங்கு பூனைக் குடும்பத்தினைச் சேர்ந்த ஒரு பாலூட்டி. இவ்விலங்கு அமெரிக்காவைத் தாயகமாகக் கொண்டது. பூமா, கூகர், பாந்தர் முதலிய பெயர்களினால் இவை அறியப்படுகின்றன. உலகின் வடக்கு அரைக்கோளத்தில் பரவலாகக் காணப்படும் பெரிய காட்டுவிலங்கு இதுவேயாகும். அமெரிக்கக் கண்டத்திலேயே ஜாக்குவாருக்கு அடுத்து மிகப்பெரிய பூனைவகை விலங்கும் இதுவே.
# நைனிதால் வங்கி

**நைனிதால் வங்கி வரையறுக்கப்பட்டது** (NTB) மற்றும் **நைனிதால் வங்கி** என அறியப்படுவது, இந்தியாவில் செயற்பட்டுவரும், பட்டியலிடப்பட்ட தனியார்த் துறையைச் சார்ந்த வணிக வைப்பகம் ஆகும். இவ்வைப்பகம், கோவிந்த் வல்லப பந்த் மற்றும் ஷா சமூகத்தினரால் 1922ஆம் ஆண்டில் நிறுவப்பட்டது. மேலும் இவ்வைப்பகமானது, இந்தியாவின் இரண்டாவது பெரிய பொதுத்துறை வங்கியான பரோடா வங்கியின் துணை வங்கியாகும். பரோடா வங்கியானது, 1975ஆம் ஆண்டு முதல் நைனிதால் வங்கியின் 98.6 விழுக்காடு பங்குகளைக் (தோராயமாக 99%) கொண்டுள்ளது. இவ்வைப்பகம் தனது கிளைகளை உத்தராகண்ட மாநிலத்திலிருந்து உத்தரப் பிரதேச மாநிலத்திற்கும் விரிவாக்கி வருகிறது. இவ்வைப்பகமானது இராச்சசுத்தான், தில்லி, அரியானா மாநிலங்களில் 130இற்கும் அதிகமான கிளைகளைக் கொண்டுள்ளது. 2012ஆம் ஆண்டு நிலவரப்படி உரூபாய் 55 பில்லியன் அளவிற்கு வணிக நடவடிக்கைகளை மேற்கொள்கிறது. மேலும் இது இந்திய ரிசர்வ் வங்கியால், பட்டியலிடப்பட்ட வணிக வங்கியாக அறிவிக்கப்பட்டது.
# பாதரசம்(I) நைட்ரேட்டு

**பாதரசம்(I) நைட்ரேட்டு** *(Mercury(I) nitrate)* என்பது Hg<sub>2</sub>(NO<sub>3</sub>)<sub>2</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். மற்ற பாதரச(I) சேர்மங்களைத் தயாரிக்க இது அடிப்படைப் பொருளாகப் பயன்படுகிறது. மற்ற பாதரசச் சேர்மங்களைப் போலவே இச்சேர்மமும் ஒரு நச்சு மிக்க சேர்மமாகும்.
# பாதரசம்(I) நைட்ரேட்டு

## வினைகள்

தனிமநிலை பாதரசம் நீர்த்த நைட்ரிக் அமிலத்துடன் இணைந்து வினைபுரியும் போது பாதரசம்(I) நைட்ரேட்டு உருவாகிறது. அடர் நைட்ரிக் அமிலம் பயன்படுத்தினால் பாதரசம்(II) நைட்ரேட்டு உருவாகும். பாதரசம்(I) நைட்ரேட்டு காற்றுடன் தொடர்பு கொள்ள நேர்ந்தால் ஆக்சிசனேற்றம் அடைகிறது.
தண்ணீருடன் மெதுவாக வினைபுரிவதால் பாதரசம்(I) நைட்ரேட்டு கரைசல்கள் அமிலத்தன்மையுடன் காணப்படுகின்றன.  
தண்ணீருடன் மெதுவாக வினைபுரிவதால் பாதரசம்(I) நைட்ரேட்டு கரைசல்கள் அமிலத்தன்மையுடன் காணப்படுகின்றன.
:Hg<sub>2</sub>(NO<sub>3</sub>)<sub>2</sub> + H<sub>2</sub>O → Hg<sub>2</sub>(NO<sub>3</sub>)(OH) + HNO<sub>3</sub>
Hg<sub>2</sub>(NO<sub>3</sub>)(OH) மஞ்சள் நிற வீழ்படிவாக உருவாகிறது.  
பாதரசம்(I) நைட்ரேட்டு கரைசலை கொதிக்க வைத்தாலோ அல்லது ஒளியில் பட நேர்ந்தாலோ இது விகிதச் சமமாதலின்றி பிரிகை அடைந்து பாதரசம் மற்றும் பாதரசம் (II) நைட்ரேட்டுகளைக் கொடுக்கிறது.  
:Hg<sub>2</sub>(NO<sub>3</sub>)<sub>2</sub> → Hg + Hg(NO<sub>3</sub>)<sub>2</sub>
# வாட் மெய்சி நியூ

**வாட்மெய்சிநியூ**என்பது 2012-ம்ஆண்டுவெளிவந்தஅமெரிக்க நாடகத் திரைப்படமாகும். 1879-ம் ஆண்டு என்றி சேம்சு (Henry James) எழுதிய ”வாட்மெய்சி நியூ” என்ற நூலைத்தழுவிஉருவானதிரைப்படமாகும்.இக்கதையைதற்போதைய நியூயார்க்நகரச்சூழலுக்குஏற்றவாறுமாற்றிஅமைத்துள்ளனர்இப்படத்தின்இயக்குனர்களானஇசுகாட்மெக்சீகியும் (Scott McGehee) டேவிட் சீகல் (David Siegel), சூலியானாமூர், அலெக்சாண்டர்இசுகார்சுகார்டு, ஒனாடாஏப்ரல், இச்சோவன்னா வான்டர்காம் மற்றும் இசுடீவ் கூகன் உள்ளிட்டோர் நடிப்பில் வெளியான இத்திரைப்படம் 2012-ம் ஆண்டு நடைபெற்ற டொரன்டோ பன்னாட்டு திரைப்படவிழாவில் திரையிடப்பட்டது.
# லாட்கான் கோயில்

**லாட்கான் கோயில்**, இந்தியாவின் கர்நாடக மாநிலத்தில் மேலைச் சாளுக்கியர்களுடைய தலைநகரமாக விளங்கிய ஐகோளேயில் உள்ள பழையகால இந்துக் கோயில் ஆகும். இது சிவனுக்காக எடுக்கப்பட்டது. இக்கோயில் சாளுக்கிய வம்சத்தைச் சேர்ந்த மன்னன் ஒருவனால் கி.பி ஐந்தாம் நூற்றாண்டில் கட்டப்பட்டது. இது துர்க்கை கோயிலுக்குத் தெற்கில் அமைந்துள்ளது.
# லாட்கான் கோயில்

## அமைப்பு

ஐகோளே குழுமக் கோயில்களுள் பெரியது இக்கோயிலே. கிழக்கு நோக்கி அமைந்துள்ள இக்கோயில் கட்டிடம் சதுர வடிவமான தள அமைப்புக்கொண்ட ஒரு பெரிய மண்டபத்தையும் அதற்கு முன்னால் பெரிய மண்டபத்திற்கு வெளியே அதன் கிழக்குச் சுவரோடு ஒட்டியபடி இன்னொரு நீள்சதுர வடிவான சிறிய மண்டபத்தையும் கொண்டுள்ளது. பெரிய மண்டபத்துள் ஒன்றுக்குள் ஒன்றாக அமைந்த இரண்டு சதுர ஒழுங்கில் மொத்தம் 16 தூண்கள் அமைந்துள்ளன. நடுவில் பெரிய நந்தி அமைக்கப்பட்டுள்ளது. பெரிய மண்டபத்தின் கிழக்குப் பக்கம் தவிர்ந்த ஏனைய மூன்று பக்கங்களிலும் கட்டுமானச் சுவர்கள் உள்ளன. முன் மண்டபத்தில் சுற்றிலும் சுவர்கள் இல்லை. இது ஒரு திறந்த மண்டபம். இம்மண்டபத்தின் மூன்று பக்க விளிம்போரமாக மொத்தம் எட்டுத் தூண்களும், உட்புறம் நான்கு தூண்களும் உள்ளன. வெளியில் இருந்து முன் மண்டபத்தின் கிழக்குப் பக்கத்தின் நடுப்பகுதியில் அமைந்துள்ள படிக்கட்டுகள் வழியாக இம்மண்டபத்துக்குள் நுழைய முடியும். இம்மண்டபத்திலிருந்து பெரிய மண்டபத்துக்குள் செல்ல முடியும்.  
வழமையான இந்துக் கோயில்களில் இருப்பதுபோல இக்கோயிலில் தனியான கருவறையோ, கருவறைக்கும் மைய மண்டபத்துக்கு இடையில் அமையும் இடைநாழி எனப்படும் சிறிய இணைப்புப் போன்ற பகுதியோ இல்லை. மாறாக, கருவறை பெரிய மண்டபத்துக்கு உள்ளேயே மேற்குப்புறச் சுவரோடு ஒட்டியபடி அமைந்துள்ளது. அத்துடன் இக்கட்டிடத்தில் கோயில் சடங்குகளுக்கான எவ்வித சிறப்பு அமைப்புக்களும் இல்லை என்பதால், இது முதலில் வேறு தேவைகளுக்காகக் கட்டப்பட்டுப் பின்னர் கோயிலாக மாற்றப்பட்டிருக்கலாம் என்றும் அப்போது கருவறை பிற்சேர்க்கையாகச் சேர்க்கப்பட்டிருக்கலாம் என்ற கருத்தும் உண்டு.
# ஆர்பிஎல் வங்கி

**ஆர்பிஎல் வங்கி** (*RBL Bank*) இரத்னாகர் வங்கி என அழைக்கப்பட்ட இது 1943 ஆம் ஆண்டு நிறுவப்பட்ட ஒரு இந்தியத் தனியார் துறை வங்கியாகும். இது மும்பையைத் தலைமையிடமாகக் கொண்டுள்ளது. இது பெருநிறுவன வங்கி, வணிக வங்கி, கிளை வங்கி மற்றும் சில்லறை பொறுப்புகள், சில்லறை சொத்துக்கள் மற்றும் கருவூலம் மற்றும் நிதி சந்தை செயல்பாடுகள் ஆகிய ஐந்து பிரிவுகளில் சேவைகளை வழங்குகிறது.  
மார்ச் 2024 நிலவரப்படி, இது 28 மாநிலங்கள் மற்றும் ஒன்றியப் பகுதிகளில் 545 கிளைகள் மற்றும் 395 தன்னியக்க வங்கி இயந்திரங்களின் வலையமைப்பைக் கொண்டிருந்தது. இது 12,473 ஊழியர்களைக் கொண்டுள்ளது. வங்கி 1,272 வணிக நிருபர் கிளைகளின் வலையமைப்பையும் கொண்டுள்ளது, அவற்றில் 952 வங்கியின் முழு உரிமையாளரான துணை நிறுவனமான ஆர்பிஎல் ஃபின்சர்வ் லிமிடெட் மூலம் நிர்வகிக்கப்படுகின்றன.
# ஆர்பிஎல் வங்கி

## இதனையும் காண்க

- இந்தியாவில் வங்கித்தொழில்
- இந்திய வங்கிகள்
# டிசிபி வங்கி

**டிசிபி வங்கி** (முன்னர் **அபிவிருத்தி கடன் வங்கி வரையறுக்கப்பட்டது**) என்பது இந்தியாவில் செயல்பட்டுவரும் பட்டியலிடப்பட்ட தனியார்த் துறை வணிக வங்கியாகும். தற்போது இவ்வங்கிக்கு 153 கிளைகளும், 290 தானியங்கி பணவழங்கிகளும் செயல்படுகின்றன. தனிநபர்களுக்கும், சிறிய மற்றும் நடுத்தர தொழில்களுக்கும், ஊரக பகுதிகளிலும், நடுத்தர நிறுவனங்களுக்கும் தனது கிளைகளின் மூலமாக சேவைகளை வழங்கி வருகிறது.
# ஒசூர் தமிழ் வளர்ச்சி மன்றம்

**ஒசூர் தமிழ் வளர்ச்சி மன்றம்** என்பது கிருட்டிணகிரி மாவட்டம் ஒசூர் நகரில் உள்ள ஒரு தமிழ் அமைப்பு ஆகும்.
# ஒசூர் தமிழ் வளர்ச்சி மன்றம்

## வரலாறு

இம் மன்றம் 1974இல் துவக்கப்பட்டது என்றாலும் முறையாகப் பதிவு செய்யப்பட்டது 1987இல் ஆகும். (பதிவு எண் 45/87)
# ஒசூர் தமிழ் வளர்ச்சி மன்றம்

## செயல்பாடுகள்

இம் மன்றத்தின் சார்பில் ஒவ்வோராண்டும் தமிழ்ப் புத்தாண்டு விழா சிறப்பாக கொண்டாடப் பட்டுவந்தது. தமிழ்ப் புத்தாண்டு அன்று கவியரங்கம், வழக்காடு மன்றம், பட்டிமன்றம், இசை நிகழ்ச்சிகள் போன்றவை நடத்தப்பட்டன.
# ஒசூர் தமிழ் வளர்ச்சி மன்றம்

## அமைவிடம்

இம்மன்ற அலுவலகம் ஒசூர் தொடர்வண்டி சாலையில் உள்ள பெரியார் நகரில் தனது சொந்தக் கட்டடத்தில் இயங்கிவருகிறது.
# பெரிலியம் அசைடு

**பெரிலியம் அசைடு** *(Beryllium azide)* என்பது Be(N<sub>3</sub>)<sub>2</sub>, என்ற மூலக்கூற்று வாய்ப்பாடு கொண்ட கனிம் வேதியியல் சேர்மமாகும்.
# பெரிலியம் அசைடு

## தொகுப்பு

பெரிலியம் குளோரைடுடன் மும்மெத்தில்சிலில் அசைடு சேர்மத்தைச் சேர்த்து தொகுப்பு வினைக்கு உட்படுத்துவதன் மூலம் பெரிலியம் அசைடு தயாரிக்கலாம்:  
:BeCl<sub>2</sub> + 2Me<sub>3</sub>SiN<sub>3</sub> → Be(N<sub>3</sub>)<sub>2</sub> + 2Me<sub>3</sub>SiCl  
மாறாக, உலர் இருஎத்தில் ஈதரில் உள்ள ஐதரசோயிக் அமிலத்துடன் -116 பாகை செல்சியசு வெப்பநிலையில் இருமெத்தில் பெரிலியம் வினைபுரிந்தும் பெரிலியம் அசைடைத் தாயாரிக்கலாம்..  
:Be(CH<sub>3</sub>)<sub>2</sub> + 2HN<sub>3</sub> → Be(N<sub>3</sub>)<sub>2</sub> + 2CH<sub>4</sub>
# பெரிலியம் அசைடு

## கட்டமைப்பு

கணக்கற்ற வளையங்கள் சேர்ந்து நான்முகி வடிவ அணைவு Be2+ அயனிகள் N3− அயனிகளுடன் இணைந்து பெரிலியம் அசைடை உருவாக்கியிருக்கலாம் என்று முன்கணித்து கூறப்படுகிறது.
# க. இராசாராம்

**க. இராசாராம்** (*K. Rajaram*, 26.08.1926 - 8.2.2008), தமிழகத்தின் முன்னாள் அமைச்சர் ஆவார்.
# க. இராசாராம்

## வாழ்க்கை

இராசாராம் சேலம் மாவட்டத்தின் ஆத்தூரில் பிறந்தவர். இவரது தந்தை பெ. கஸ்தூரி வருவாய்த்துறை அலுவலரும், நீதிக்கட்சி அனுதாபியுமாவார். இராசாராம் தருமபுரியில் பள்ளிப் படிப்பை முடித்து, பின்னர் சேலத்தில் இளங்கலை அறிவியல் பட்டம் பெற்றார்.
# க. இராசாராம்

## அச்சகம்

க. இராசாராம் கல்லூரிக் கல்வியை முடித்துப் பட்டம் பெற்றதும் சென்னை சின்னத்தம்பி தெருவில் கதவெண் நான்கைக் கொண்டிருந்த கட்டிடத்தில் தன் தந்தை கஸ்தூரியின் பெயரில் "கஸ்தூரி லித்தோ ஒர்க்ஸ்" என்ற அச்சகத்தை நடத்திவந்தார். 1959 ஜனவரி 16ஆம் நாள் முதல் கே. ஏ. மதியழகனை ஆசிரியராகவும் வெளியிடுபவராகவும் கொண்டு வெளிவந்த **தென்னகம்** என்ற வார இதழை அச்சிடுபவராகத் திகழ்ந்தார்.
# க. இராசாராம்

## அரசியலில்

கல்லூரிக் கல்விக்கு பின், திராவிடர் கழகத்தில் இணைந்து ஈ. வெ. இராமசாமியின் செயலராகப் பணியாற்றினார். அண்ணாவுடன் இணைந்து திராவிட முன்னேற்றக் கழகத்தை நிறுவியர்களில் ஒருவர். 1967இல் நாடாளுமன்ற உறுப்பினராகவும், மு. கருணாநிதி, எம். ஜி. ஆர்., ஜெயலலிதா அமைத்த அமைச்சரவைகளில் அமைச்சராகவும் பணியாற்றியவர்.  
1977-ல் இரா. நெடுஞ்செழியன், இரா. செழியன் ஆகியோர் உடன் சேர்ந்து 'மக்கள் திராவிட முன்னேற்றக் கழகம்' எனும் கட்சியைத் உருவாக்கினார். மக்கள் திமுகவின் பொதுச்செயலாளராக நெடுஞ்செழியனும், துணை பொதுச் செயலாளராக இவரும் இருந்தனர். கட்சி தொடங்கிய 30 நாள்களில் மக்கள் தி.மு.கவை அண்ணா தி.மு.கவுடன் இணைத்தனர். எம்.ஜி.ஆர். மறைவுக்குப் பிறகு அதிமுக பிளவுற்றபோது வி. என். ஜானகி அணியில் 1989 சட்ட மன்றத் தேர்தலில் போட்டியிட்டுத் தோல்வி அடைந்தார். அதிமுகவின் இரண்டு அணிகளும் ஒன்றிணைந்தபின் 1991 தேர்தலில் பனமரத்துப்பட்டி தொகுதியில் போட்டியிட்டு மீண்டும் வெற்றி பெற்று ஜெயலலிதா அமைச்சரவையில் உணவுத் துறை அமைச்சரானார். சிலகாலத்தில் அமைச்சர் பதவியில் இருந்து நீக்கப்பட்டார். பின்னர் இவர் அதிமுக கட்சியில் இருந்து ஒதுங்கி இருந்தார்.
# க. இராசாராம்

## மறைவு

2008 பிப்ரவரி 8 ஆம் நாள் சிறுநீரகக் கோளாறால் சென்னையில் காலமானார்.
# க. இராசாராம்

## சுயசரிதை

இவர் "ஒரு சாமானியனின் நினைவுகள்" என்ற தன்வரலாற்று நூலை எழுதியுள்ளார்.
# க. இராசாராம்

## வகித்த பதவிகள்

- 1962இல் கிருட்டிணகிரி நாடாளுமன்ற தி.மு.க. உறுப்பினர்.
- 1967இல் சேலம் நாடாளுமன்ற தி.மு.க. உறுப்பினர்.
- 1971இல் திமுக அமைச்சரவையில் வீட்டு வசதி அமைச்சர்.
- 1980இல் தமிழகச் சட்ட மன்றப் பேரவைத் தலைவர்.
- 1984இல் அதிமுக அமைச்சரவையில் தொழில் துறை, வேளாண்மைத் துறை அமைச்சர்.
- 1991இல் அதிமுக அமைச்சரவையில் உணவுத் துறை அமைச்சர்
# சம்மு & காசுமீர் வங்கி

**சம்மு & காசுமீர் வங்கி** இந்தியாவில் செயல்பட்டுவரும் வங்கியாகும். இவ்வங்கி 1 அக்டோபர் 1938ஆவது ஆண்டில் சம்மு காசுமீர் மன்னர், ஹரி சிங் என்பவரால் நிறுவப்பட்டது. மகாராஜா இவ்வங்கியில் முதலீடு செய்து இதன் இயக்குநர்கள் மற்றும் பங்குதாரர்கள் ஆகுமாறு, காஷ்மீரின் தலைசிறந்த முதலீட்டாளர்களை (குறிப்பிடும்படியாக, Abdul Aziz Mantoo, Pesten Gee, Bhaghat குடும்பத்தினரை) அழைத்தார். இவர்கள் அனைவருமே இதன் அதிகப்படியான பங்குகளை வாங்கிக் கொண்டனர்.
# யெசு வங்கி

**யெசு வங்கி** (English:Yes Bank) என்பது இந்தியாவில் செயற்பட்டுவரும் தனியார்த் துறையைச் சார்ந்த வங்கியாகும். இந்தியாவின் ஐந்தாவது பெரிய தனியார்த் துறை வைப்பகமான இவ்வைப்பகத்தை ரானா கபூர் தொடங்கினார். இந்தியாவின் மூன்றாவது நம்பிக்கையான தனியார் வைப்பகமாக 2014இல், இவ்வைப்பகம் வாக்களிக்கப்பட்டுத் தெரியப்பட்டது.
# யெசு வங்கி

## செயற்பாடுகள்

2014 திசம்பர் 31ஆம் நாள் தரவுகளின்படி, இவ்வைப்பகம் 600 கிளைகளையும் 2000 தன்னியக்கக் காசளிப்புப் பொறிகளையும் கொண்டுள்ளது.
# டெர்மினேட்டர் ஒரு தொடக்கம்

**டெர்மினேட்டர் ஒரு தொடக்கம்** என்பது 2015ஆம் ஆண்டில் திரைக்கு வந்த அமெரிக்க நாட்டு ஆங்கில அறிபுனை அதிரடித் திரைப்படம் ஆகும். இந்தத் திரைப்படத்திற்கு லேட கலோக்ரிடிசும் மற்றும் பேட்ரிக் லுச்சியரும் கதை எழுதியுள்ளார்கள். மற்றும் ஆலன் டெய்லர் இந்தத் திரைப்படத்தை இயக்க, டேவிட் எலிசனும் டானா கோல்ட்பர்க்கும் தயாரித்துள்ளார்கள். இந்தத் திரைப்படம் டெர்மினேட்டர் ஜெனிசிஸ் திரைப்படத் தொடரின் ஐந்தாவது பாகமாகும்.  
இந்தத் திரைப்படத்தில் ஆர்னோல்டு சுவார்செனேகர், ஜசோன் கிளார்க், எமிலியா கிளார்க், ஜெய் கோர்ட்னி, ஜே. கே. சிம்மன்ஸ், மாட் ஸ்மித், கர்ட்னி பி. வான்ஸ், லீ பியுங் ஹுன் உள்ளிட்ட பலர் நடித்துள்ளனர். இந்தத் திரைப்படம் 2015ஆம் ஆண்டு சூன் 22ஆம் நாள் வெளியாகியது. இந்தத் திரைப்படத்தை பாரமவுண்ட் பிக்சர்ஸ் என்ற நிறுவனம் வினியோகம் செய்தது. இந்தத் திரைப்படம் வெளியாகி 5 நாள்களில் $42 மில்லியன் வசூல் செய்தது.
# டெர்மினேட்டர் ஒரு தொடக்கம்

## நடிகர்கள்

- ஆர்னோல்டு சுவார்செனேகர்
- ஜசோன் கிளார்க்
- எமிலியா கிளார்க்
- ஜெய் கோர்ட்னி
- ஜே. கே. சிம்மன்ஸ்
- மாட் ஸ்மித்
- கர்ட்னி பி. வான்ஸ்
- லீ பியுங் ஹுன்
# டெர்மினேட்டர் ஒரு தொடக்கம்

## நடிகர்களின் பங்களிப்பு

திரைப்படத்தில் முக்கியக் கதாப்பாத்திரங்களில் ஆர்னோல்டு சுவார்செனேகர், ஜசோன் கிளார்க், எமிலியா கிளார்க், ஜெய் கோர்ட்னி ஆகியோர் நடித்துள்ளனர்.
# டெர்மினேட்டர் ஒரு தொடக்கம்

## திரைப்படத்தின் சிறப்பியல்புகள்

இந்த திரைப்படத்தின் டெர்மினேட்டர்களின் வடிவமைப்பு, காலப்பொறி, கிராபிக்ஸ் காட்சிகளை புதிய தொழினுட்ப வளர்ச்சியின் துணையோடு இயக்குநர் படமாக்கியிருக்கிறார். அர்னால்டின் சண்டைக் காட்சிகள் இடம்பெற்றுள்ளன.
# டெர்மினேட்டர் ஒரு தொடக்கம்

## இசை

இந்தத் திரைப்படத்திற்கு லோர்ன் பல்பே இசை அமைத்துள்ளார். இவர் கடவுளின் மகன், ஹோம் போன்ற பல திரைப்படங்களுக்கு இசையமைத்துள்ளார்.
# டெர்மினேட்டர் ஒரு தொடக்கம்

## வெளியீடு

இந்தத் திரைப்படம் 2015ஆம் ஆண்டு சூன் 22ஆம் நாள் வெளியாகியது. இந்தத் திரைப்படத்தை பாரமவுண்ட் பிக்சர்ஸ் என்ற நிறுவனம் வினியோகம் செய்தது.
# மூவகை மாணாக்கர்

**மூவகை மாணாக்கர்** என்று மாணவர்களை,
1. தலை மாணாக்கர்,
1. இடை மாணாக்கர்,
1. கடை மாணாக்கர்
என மூன்று வகைகளாக நன்னூல் பிரித்துக்காட்டுகிறது.
# மூவகை மாணாக்கர்

## தலை மாணாக்கர்

அன்னப்பறவையையும் பசுவையும் போன்றவர்கள் தலை மாணாக்கர்.  
பாலையும் நீரையும் கலந்து வைத்தால் நீரைப்பிரித்து பாலைமட்டும் பருகும் இயல்புடையது அன்னம். அதுபோல ஆசிரியர் கூறுபவற்றுள் நல்லதை எடுத்துக்கொண்டு அல்லதைத் தள்ளி விடும் மாணவர்கள் தலை மாணவர்கள் எனப்படுவர்.  
மேலும், தனக்கு உணவு கிடைக்கும்போது வயிறார மேய்ந்துவிட்டு பின்னர் ஓரிடத்தில் படுத்துச் சிறிதுசிறிதாக அசைபோடுவது பசுவின் இயல்பு ஆகும். அதுபோலப் பாடம் சொல்லப்படும்போது கிடைக்கும் எல்லாச் செய்திகளையும் செவியில் வாங்கிக் கொண்டு, பின்னர் அவற்றைச் சிறிது சிறிதாகச் சிந்தனைக்குக் கொண்டு வந்து நினைத்துப் பார்ப்பது தலைமாணவர்களின் இயல்பாகும்.
# மூவகை மாணாக்கர்

## இடை மாணாக்கர்

நிலத்தையும் கிளியையும் போன்றவர்கள் இடை மாணாக்கர்.  
உழவர் மேற்கொள்ளும் முயற்சியின் அளவுக்கு ஏற்பப் பலன் கொடுப்பது நிலத்தின் இயல்பாகும். அதுபோலத் தன்முயற்சி ஏதுமின்றி ஆசிரியர் கூறுவதை மட்டும் கேட்டுப் பயிலும் மாணாக்கர் இடை மாணாக்கர் எனப்படுவர்.  
தன்னை வளர்ப்பவர் சொல்லித்தரும் சொற்களை மட்டும் சொல்லும் இயல்புடையது கிளி. அதைப்போன்று தானாக முயன்று புதியனவற்றைக் கற்றுக் கொள்ளாமல் இருப்பது இடைமாணவர்களின் இயல்பாகும்.